Document ID: 31981L0576

Padomes Direktīva
(1981. gada 20. jūlijs),
ar ko groza Padomes Direktīvu 77/541/EEK par dalībvalstu tiesību aktu tuvināšanu attiecībā uz mehānisko transportlīdzekļu drošības jostām un ierobežotājsistēmām
(81/576/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 100. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
ņemot vērā Ekonomikas un sociālo lietu komitejas atzinumu [3],
tā kā Padomes Direktīvā 77/541/EEK (1977. gada 28. jūnijs) par dalībvalstu tiesību aktu tuvināšanu attiecībā uz mehānisko transportlīdzekļu drošības jostām un ierobežotājsistēmām [4], inter alia, I pielikumā paredzētas prasības attiecībā uz drošības jostu un ierobežotājsistēmu uzstādīšanu M1 kategorijas transportlīdzekļos, kas definēti I pielikumā Padomes Direktīvai 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [5], kurā jaunākie grozījumi izdarīti ar Direktīvu 80/1267/EEK [6];
tā kā ceļu satiksmes drošības labad Direktīvas 77/541/EEK prasībām atbilstīgas drošības jostas un ierobežotājsistēmas turpmāk jāuzstāda dažu M un N kategoriju transportlīdzekļos un jāatļauj un jāveicina to uzstādīšana citu M un N kategoriju transportlīdzekļos, paplašinot minētās direktīvas darbības jomu; tā kā šāda paplašināšana kļuvusi iespējama tehnikas attīstības dēļ mehānisko transportlīdzekļu konstrukcijas jomā;
tā kā tādēļ jāgroza Direktīva 77/541/EEK;
tā kā, grozot minēto direktīvu, tehnikas attīstībai tiek pielāgotas dažas Direktīvas 77/541/EEK pielikumu prasības; tā kā jāparedz, ka šīs direktīvas noteikumi stājas spēkā vienlaikus ar noteikumiem, ko pieņems pēc šīs direktīvas, lai Direktīvas 77/541/EEK pielikumus prasības pielāgotu tehnikas attīstībai,
IR PIEŅĒMUSI ŠO DIREKTĪVU.
1. pants
Direktīvu 77/541/EEK groza šādi.
1. Direktīvas 9. pantu aizstāj ar šādu pantu:
"9. pants
Šajā direktīvā "transportlīdzeklis" ir jebkurš Direktīvas 70/156/EEK I pielikumā definēts M un N kategorijas mehāniskais transportlīdzeklis, ko paredzēts izmantot uz ceļa, kam ir vismaz četri riteņi un kā maksimālais projektētais ātrums ir lielāks par 25 km/h."
2. Direktīvas I pielikumā:
a) pielikuma 3.1. punktu aizstāj ar šādu punktu:
"3.1. Transportlīdzekļa aprīkojums
Visi M1 vai N1 kategorijas transportlīdzekļi vai M2 kategorijas transportlīdzekļi (izņemot transportlīdzekļus, kuru maksimāli pieļaujamais svars pārsniedz 3500 kg, un tādus, kuriem ir īpaši paredzētas stāvvietas pasažieriem), uz kuriem attiecas 9. pants, jābūt aprīkotiem ar drošības jostām vai ierobežotājsistēmām, kas atbilst šīs direktīvas prasībām un ietver šādi izvietotas drošības jostas (kopā ar tām nedrīkst izmantot nedz nebloķējamos drošības jostas spriegotājus (1.8.1. punkts), nedz manuāli atbloķējamos drošības jostas spriegotājus (1.8.2. punkts)).
Gadījumos, kad pārējie transportlīdzekļi, uz kuriem attiecas 9. pants, ir aprīkoti ar drošības jostām vai ierobežotājsistēmām, tām jāatbilst visām šīs direktīvas prasībām, izņemot 3.1.1. līdz 3.1.3. punktu";
b) pielikuma 3.1.1. punktu aizstāj ar šādu punktu:
"3.1.1. priekšējās sānu sēdvietās - trīspunktu drošības jostas ar daudzkāršās jutības spriegotājiem ar avārijas bloķēšanu (1.8.4. punkts); tomēr
3.1.1.1. pasažiera sēdvietā atļauti spriegotāji ar automātisko bloķēšanu (1.8.3. punkts);
3.1.1.2. M2 kategorijas transportlīdzekļu pasažieru sēdvietas ir pietiekami aprīkot ar klēpja drošības jostām (ar spriegotājiem vai bez tiem), ja priekšējais stikls atrodas ārpus Direktīvas 74/60/EEK II pielikumā definētās atskaites zonas.
Attiecībā uz drošības jostām priekšējo stiklu uzskata par atskaites zonas daļu, ja tas var nonākt statiskā saskarē ar testa iekārtu, izmantojot metodi, kas aprakstīta Direktīvas 74/60/EEK II pielikumā";
c) pielikuma 3.1.3. punktu aizstāj ar šādu punktu:
"3.1.3. M1 kategorijas transportlīdzekļu aizmugures sēdvietās - klēpja drošības jostas vai trīspunktu drošības jostas ar spriegotājiem vai bez tiem.";
d) pievieno šādu jaunu 3.1.5. punktu:
"3.1.5. Neatkarīgi no iepriekšminētajiem noteikumiem N1 un M2 kategorijas transportlīdzekļos var atļaut uzstādīt 4N veida spriegotāju ar avārijas bloķēšanu (1.8.5. punkts) 4. veida spriegotāja (1.8.4. punkts) vietā, ja par pārbaudēm atbildīgajam dienestam pierāda, ka uzstādīts 4. veida spriegotājs traucētu vadītāju."
2. pants
Tajā pašā dienā, kad paredzēta to noteikumu stāšanās spēkā, kas vajadzīgi, lai izpildītu tās direktīvas prasības, kura jāpieņem pēc šīs direktīvas saskaņā ar Direktīvas 77/541/EEK 10. pantu, lai pēdējās minētās direktīvas pielikumus pielāgotu tehnikas attīstībai, dalībvalstīs stājas spēkā noteikumi, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.
3. pants
Šī direktīva ir adresēta dalībvalstīm.
Briselē, 1981. gada 20. jūlijā

Labels: 7
8
15